România trimite 8 tone de materiale medicale autorităţilor libaneze, după explozia din Beirut.
Potrivit IGSU, România este printre statele care au primit cerere de acordare a asistenței internaționale din partea guvernului libanez. Forțele Aeriene Române s-au implicat în acest demers și au pus la dispoziție două aeronave ( C-130 Hercules și C-27J Spartan). De asemenea, două cadre ale Inspectoratului General pentru Situații de Urgență vor însoți echipajul.
Aproximativ 8 tone de materiale medicale vor fi oferite autorităților libaneze pentru gestionarea efectelor exploziei devastatoare produse la depozitul de azotat de amoniu din Beirut, în 4 august, a anunțat, vineri seara, Inspectoratul General pentru Situații de Urgență (IGSU).Potrivit IGSU, România este printre statele care au primit cerere de acordare a asistenţei internaţionale din partea guvernului libanez, prin activarea Mecanismului European de Protecţie Civilă."Guvernul României, societatea civilă şi reprezentanţii diasporei libaneze au răspuns imediat apelului solicitat iar prin eforturi comune, o cantitate relevantă de echipamente medicale urmează a fi donate către statul libanez. Forţele Aeriene Române s-au implicat în acest demers şi au pus la dispoziţie două aeronave ( C-130 Hercules şi C-27J Spartan) care să asigure transportul materialelor medicale indispensabile tratamentelor destinate victimelor", potrivit sursei citate.De asemenea, două cadre ale Inspectoratului General pentru Situaţii de Urgenţă vor însoţi echipajul care va asigura transportul aerian şi vor asigura predarea materialelor medicale către autorităţile responsabile din Liban.Din partea Ministerului Mediului, un membru al echipei de protecţie civilă europeană, aflat deja în zona afectată de explozie, sprijină autorităţile în coordonarea forţelor de intervenţie şi a asistenţei internaţionale.